Alcàsser amb Ucraïna: la solidaritat de veïns i veïnes fa possible que hui s'entreguen en fira valència 11 palets de material humanitari
Jue, 24/03/2022 - 22:58

Gràcies a la solidaritat del poble d'Alcàsser, aquest matí hem entregat en Fira València 11 palets de material d'ajuda humanitària: 4 palets de roba d'abric, 3 d'alimentació, 2 de material sanitari i ortopèdia, 2 de productes d'higiene personal i bolquers, material que des del dia 9 de març han entregat els veïns d'Alcàsser en la Llar dels Jubilats, habilitat com a punt municipal de recollida.

GRÀCIES a les veïnes i veïns que han portat les seues donacions a la Llar dels Jubilats.

GRÀCIES a les persones que voluntàriament des del primer dia s'han bolcat en aquesta campanya solidària dedicant el seu temps a ajudar, classificar, empaquetar en caixes i a coordinar la seua col·locació en els europalets.

GRÀCIES a les dues ONG locals Càritas Diocesana i Creu Roja per la seua estreta col·laboració.

GRÀCIES a les empreses AGLOLAK SL per subministrar-nos gratuïtament tots els europalets necessaris i a AMBECO SL per la recollida, càrrega i transport fins a Fira València. Sense la seua col·laboració no hauria sigut possible coordinar la logística necessària.

Gràcies, gràcies i mil gràcies per tota la vostra generositat i col·laborar a pal·liar la greu crisi humanitària que estan patint les persones refugiades. Tot el material recollit s'enviarà a la frontera entre Polònia i Ucraïna a través de la logística facilitada per la Generalitat Valenciana.

En estos moments es  troba paralitzada temporalment la recollida de material humanitari seguint les instruccions de la GVA i de la FVMP, que recomanen que a partir d'ara les ajudes es canalitzen a través de donacions econòmiques a les organitzacions humanitàries especialitzades que estan treballant en el terreny, de manera que la resposta humanitària de la Cooperació Espanyola puga ser eficient, eficaç i en el marc dels principis de l’acció humanitària coordinada.

MOLTES GRÀCIES  ALCÀSSER

#ALCÀSSERESSOLIDARI

#NOALAGUERRA

#SIALAPAU